تارا دیوی

تارا دیوی ( 15 جنوری 1946ء – 23 جنوری 2006ء) ایک نیپالی گلوکارہ تھیں۔ وہ "نیپال کی بلبل" کے نام سے بھی جانی جاتی ہے۔ انھوں نے اپنی زندگی میں 4,000 سے زیادہ گانے ریکارڈ کیے۔ ان کے گانے  زیادہ تر حب الوطنی اور محبت کے موضوعات کے گرد گھومتے ہیںNepali Singer Tara Devi Dies at 60  OhMyNews – 23 جنوری 2006۔

 ابتدائی زندگی 
وہ 1945ء میں نیپال کے  شہر کھٹمنڈو میں پیدا ہوئیں۔ان کے والد کا نام کرشنا بہادر اور والدہ کا  رادھا دیوی ہے۔ تارا دیوی نے پیشہ ورانہ طور پر سات سال کی عمر میں گانا شروع کیا اور اپنے 40 سالہ گلوکاری کے کیریئر میں 4000 گانے ریکارڈ کرائے۔پانچ سال کی عمر میں پہلی بار و وہ ریڈیو نیپال گئیں اور انھیں گانے کا موقع ملا۔ ان  کی گائیکی اتنی جاندار تھی کہ وہاں موجود ہر شخص بے حد متاثر ہوا۔ وہ بنیادی طور پر ریڈیو نیپال میں بچوں کے پروگراموں کے لیے گانے گاتی تھیں۔ اپنی پڑھائی کے ساتھ ساتھ موسیقی میں بھی اپنا مقام بناتی رہیں۔ انھون نے  موسیقی میں بیچلر کی تعلیم حاصل کی۔

 کیریئر 
تارا دیوی کو "نیپال کی رات"  بھی کہا جاتا ہے۔ تارا دیوی نے دعائیہ گانوں سے لے کر نیپالی لوک گانوں تک وسیع اقسام کے گانے ریکارڈ کیے، جن میں سے زیادہ تر کو نیپال میں کلاسک نمبر کے طور پر شمار کیا جاتا ہے۔ نیپال میں تقریباً ہر گلوکار کسی نہ کسی طریقے سے تارا دیوی سے بہت زیادہ متاثر ہے۔

 زندگی 
انھوں نے 1966 میں شیوا بہادر شریستھا سے شادی کی جو پیشے کے لحاظ سے  ہوائی جہاز کے پائلٹ تھے۔  انھوں نے  اپنی زندگی میں اپنے 25 سالہ بیٹے کو کھویا یہ صدمہ ان کے لیے بہت بڑا تھا۔ ان کے بیٹے کی وفات خون کے کینسر میں مبتلا ہونے کی وجہ سے ہوئی۔یہ ان کے لیے بہت مشکل دور تھا۔ اس کے فوراً بعد ہوائی جہاز کے حادثے میں ان کے شوہر کی موت ہو گئی۔  اس سانحے کے بعد وہ  صحت یاب نہ رہ سکی اور ان کی طبیعت خراب  رہنے لگی۔ وہ جسمانی طور پر بہت کمزور ہوگئیں۔ 21 جنوری 2006 کو، وہ 60 سال کی عمر میں  انتقال کرگئیں۔ ان کا آخری البم، "افانتا کو منما" چار گانوں پر مشتمل ہے۔ ان کے پسماندگان میں ایک بیٹا اور ایک بیٹی ہے۔

 گانے 

 کالی پار
 دلما ہجور آئرہ
 جتتے کھوجے
 رمجہم رمجہم
 پاربتی ہو نام
 اما بھیرہ

 اعزازات 
ممبر آف آرڈر آف گورکھا دکشینا باہو، فرسٹ کلاس۔

مہندر رتنا اعزاز۔

اندرا راجا لکشمی اعزاز۔

جگڈمبا اعزاز۔

چائنا لتا اعزاز، ’مینا‘۔

 حوالہ جات 

زمرہ:نیپالی ہندو
زمرہ:کھٹمنڈو کی شخصیات
زمرہ:1945ء کی پیدائشیں
زمرہ:2006ء کی وفیات
زمرہ:نیپالی لوک گلوکار
زمرہ:جگدمبا شری اعزاز یافتگان
زمرہ:ویکی ڈیٹا سے مطابقت رکھنے والی مختصر تفصیل